钦定古今图书集成/明伦汇编/闺媛典/第266卷 > 庞穆妻胡氏〈媳李氏附〉
## 钦定古今图书集成/明伦汇编/闺媛典/第266卷 > 庞穆妻胡氏〈媳李氏附〉

按《广西通志》：“胡氏，庞穆妻。年二十七而寡，誓不再嫁，
抚七岁子。长娶李氏，子复早亡。李年二十五，与姑共
抚二幼，纺绩自给，终其身。”

===梁起潜妻林氏===按《广西通志》：“林氏怀集，梁起潜妻。夫亡，氏年二十四，
力纺绩抚孤。父母以家贫年少，劝再适，氏誓死不从。
教子储英，有声黉序，诸孙林立，年八十七终。”